**ZMLUVA O DIELO Č.:** \_\_\_\_\_\_\_\_\_\_\_

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon č. 343/2015 Z. z.**“)

(ďalej len „**Zmluva**“)

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

zastúpený: doplniť

IČO: 00 151 866

Bankové spojenie: Štátna pokladnica, číslo účtu: 7000180023/8180

SWIFT: SPSRSKBA

IBAN: SK7881800000007000180023

(ďalej len „**Objednávateľ**“)

a

**XXX**

sídlo: XXX

zastúpený: XXX

IČO: XXX

DIČ: XXX

Identifikačné číslo pre DPH: XXX

Bankové spojenie: XXX

SWIFT: XXX

IBAN: XXX

Zapísaný v: XXX

Kontaktná osoba: XXX

tel. kontakt: XXX

e-mail: XXX

(ďalej len „**Zhotoviteľ**“)

(Objednávateľ a Zhotoviteľ ďalej spolu ako „**Zmluvné strany**“ alebo každý samostatne aj ako „**Zmluvná strana**“).

**Článok I.**

**ÚVODNÉ USTANOVENIA**

* 1. Objednávateľ vyhlásil v súlade so zákonom č. 343/2015 Z. z. verejné obstarávanie na predmet zákazky „\_\_\_\_\_\_\_\_\_\_\_\_\_\_\_\_\_“ (ďalej len „**Verejné obstarávanie**“). Oznámenie o vyhlásení verejného obstarávania bolo uverejnené vo Vestníku verejného obstarávania č. XX/2023 dňa XX.0X.2023 pod značkou XXXX -XXX.
	2. Na základe vyhodnotenia ponúk vo Verejnom obstarávaní bola vybraná ponuka Zhotoviteľa ako ponuka úspešného uchádzača. Vzhľadom na túto skutočnosť a predloženú ponuku Zhotoviteľa sa Zmluvné strany v slobodnej vôli a v súlade so všeobecne záväznými právnymi predpismi platnými na území SR rozhodli uzatvoriť túto Zmluvu.
	3. Zhotoviteľ berie na vedomie, že predmet tejto Zmluvy je financovaný aj z prostriedkov Plánu obnovy a odolnosti.

**Článok II.**

**PREDMET ZMLUVY**

* 1. Predmetom tejto Zmluvy je:

a) záväzok Zhotoviteľa vykonať dielo pre Objednávateľa podľa špecifikácie uvedenej v prílohe č. 1 tejto Zmluvy za podmienok dohodnutých v tejto Zmluve (ďalej len „**Dielo**“);

b) záväzok Objednávateľa zaplatiť za jeho vykonanie cenu dohodnutú v tejto Zmluve.

* 1. Zhotoviteľ vyhlasuje, že v čase uzatvorenia Zmluvy má on a jeho subdodávatelia, ak je to aplikovateľné, splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len **„zákon č. 315/2016 Z. z.“**).

**Článok III.**

**ČAS PLNENIA**

* 1. Zhotoviteľ sa zaväzuje riadne vykonať Dielo a odovzdať ho v lehote do 8 mesiacov odo dňa nadobudnutia účinnosti tejto Zmluvy, s výnimkou Opčného plnenia podľa článku XIII. tejto Zmluvy, ktoré sa Zhotoviteľ zaväzuje vykonať a odovzdať v lehote do 18 mesiacov odo dňa nadobudnutia účinnosti tejto Zmluvy.
	2. Zhotoviteľ je oprávnený jednotlivé časti Diela v zmysle prílohy č. 1 tejto Zmluvy (ďalej len „**časť Diela**“) vykonávať priebežne v rámci lehoty podľa bodu 3.1 tohto článku Zmluvy. Termíny odovzdávania častí Diela si v prípade potreby Zmluvné strany dojednajú po uzatvorení tejto Zmluvy, a to písomným dodatkom k tejto Zmluve.

**Článok IV.**

**MIESTO PLNENIA**

* 1. Ak Objednávateľ neurčí inak, miestom vykonania a odovzdania Diela, resp. časti Diela sú Bratislava a Banská Bystrica.

**Článok V.**

**SPÔSOB PLNENIA**

* 1. Zhotoviteľ je povinný odovzdať Dielo, resp. časť Diela tak, aby Dielo, resp. časť Diela bolo možné riadne prevziať a používať dohodnutým spôsobom na dohodnutý účel. Spolu s odovzdaním Diela, resp. časti Diela poskytne Objednávateľovi doklady potrebné na prevzatie a užívanie Diela, resp. časti Diela.
	2. Odovzdanie časti Diela, resp. odovzdanie Diela nastane dňom podpisu preberacieho protokolu zodpovednými zástupcami oboch Zmluvných strán (ďalej len „**Preberací protokol**“).
	3. Preberací protokol musí obsahovať najmä:
* identifikáciu Zmluvných strán,
* špecifikáciu plnenia,
* dátum odovzdania Diela, resp. časti Diela
* jednotkové ceny položiek v súlade s touto Zmluvou.

Položky Preberacieho protokolu musia byť v súlade s položkami uvedenými v prílohe č. 2 tejto Zmluvy.

* 1. Ak pri preberaní Diela, resp. časti Diela Objednávateľ zistí, že Dielo, resp. časť Diela má vady, ktoré bránia používaniu, tak je oprávnený Dielo, resp. časť Diela neprevziať a spísať so Zhotoviteľom zápis o zistených vadách, spôsobe a termíne ich odstránenia. Zhotoviteľ má potom povinnosť odovzdať Dielo, resp. časť Diela po odstránení týchto vád. Po odstránení vád sú Zmluvné strany oprávnené pristúpiť k spísaniu Preberacieho protokolu.
	2. Vlastnícke práva k Dielu, resp. k časti Diela, ktoré môžu byť predmetom vlastníckeho práva, prechádzajú na Objednávateľa dňom prevzatia Diela, resp. časti Diela prostredníctvom príslušného Preberacieho protokolu v zmysle tohto článku Zmluvy.
	3. Zhotoviteľ znáša riziko spojené s dodaním Diela, resp. časti Diela (nebezpečenstvo náhodnej škody, poškodenie, odcudzenie) až do dňa jeho odovzdania a prevzatia Objednávateľom prostredníctvom príslušného Preberacieho protokolu v zmysle tohto článku Zmluvy.
	4. Na dodanie plnenia podľa tejto Zmluvy sa primerane uplatní doložka INCOTERMS 2020 DDP do miesta plnenia podľa tejto Zmluvy.

**Článok VI.**

**CENA A PLATOBNÉ PODMIENKY**

* 1. Cena za Dielo (vrátane opcie) je určená v súlade s podmienkami tejto Zmluvy a v súlade so zákonom NR SR č. 18/1996 Z.z. o cenách v znení neskorších predpisov a vyhláškou č. 87/1996 Z.z. Ministerstva financií Slovenskej republiky, ktorou sa vykonáva zákon Národnej rady Slovenskej republiky č.18/1996 Z.z. o cenách v znení neskorších predpisov vo výške........................................ EUR bez DPH,

(slovom................................................... bez DPH)

DPH 20 % ............................ EUR

Cena celkom s DPH....................................... EUR

(slovom: ...................................................... s DPH )

* 1. Detailná špecifikácia ceny za Dielo je uvedená v prílohe č. 2 tejto Zmluvy („**Štruktúrovaný** r**ozpočet ceny**“). Zhotoviteľ vyhlasuje, že v cene podľa bodu 6.1 tohto článku Zmluvy sú zahrnuté všetky náklady potrebné k vykonaniu Diela, vrátane prepravných nákladov, daní a ciel, poplatkov a príslušných povolení. V predmetnej prílohe je špecifikovaná aj cena za opciu.
	2. Objednávateľ je povinný uhradiť cenu za jednotlivé časti Diela, resp. cenu za Dielo na základe faktúry/faktúr vystavenej/vystavených Zhotoviteľom po podpísaní Preberacieho protokolu poverenými zástupcami oboch Zmluvných strán, ktorý bude neoddeliteľnou prílohou faktúry/faktúr.
	3. Zhotoviteľ zašle Objednávateľovi tri originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
	4. Splatnosť faktúr je tridsať (30) dní odo dňa jej doručenia Objednávateľovi zo strany Zhotoviteľa za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu Objednávateľa uvedenú v záhlaví tejto Zmluvy v troch vyhotoveniach. Úhrada faktúry bude realizovaná bezhotovostným platobným stykom na účet Zhotoviteľa uvedený v záhlaví tejto Zmluvy.
	5. Faktúra musí byť vystavená zo strany Zhotoviteľa v súlade s ustanoveniami tejto Zmluvy a musí spĺňať náležitosti daňového dokladu podľa príslušných všeobecne záväzných právnych predpisov. Súčasťou faktúry musí byť:

# názov opatrenia: „Plán obnovy a odolnosti Slovenskej republiky, Komponent xx, Reforma ......... – Investícia xx: ..................................................;

# číslo a názov zmluvy;

# označenie „priebežná“ alebo „záverečná“ faktúra a jej číslo;

# špecifikácia platby (názov banky Zhotoviteľa vrátane kódu SWIFT, číslo účtu Zhotoviteľa vrátane čísla v tvare IBAN);

# pečiatka a podpis oprávnenej osoby Zhotoviteľa;

# dátum doručenia dokladu Objednávateľovi (napr. pečiatka podateľne).

* 1. Výdavky vo faktúre musia byť rozdelené do jednotlivých položiek s uvedenými mernými jednotkami (počet jednotiek sa uvádza v celých číslach bez desatinných miest.), jednotkovými cenami (zaokrúhlené na 2 (dve) desatinné miesta s matematickým zaokrúhlením) s jednoznačnou identifikáciou, ktorej položky rozpočtu (príloha č. 2) sa daná fakturovaná čiastka týka. Celkové ceny jednotlivých položiek aj sumár musia byť uvedené s matematickým zaokrúhlením na 2 (dve) desatinné miesta. Faktúra musí obsahovať náležitosti v zmysle relevantných všeobecne záväzných právnych predpisov, najmä však zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z. z. o účtovníctve v znení neskorších predpisov. Ku každej faktúre bude priložený originál preberacieho protokolu podpísaného zástupcami oboch Zmluvných strán. Každá faktúra (vrátane príloh) musí byť doručená Objednávateľovi v troch vyhotoveniach. Faktúra vrátane jej príloh nemôže obsahovať chyby v písaní, počítaní alebo iné zrejmé nesprávnosti.
	2. Ak nebude faktúra obsahovať všetky stanovené náležitosti a/alebo prílohy alebo v nej nebudú uvedené správne údaje alebo nebude doručená Objednávateľovi v stanovenom počte vyhotovení alebo bude vyhotovená v rozpore s predchádzajúcim bodom tohto článku Zmluvy, Objednávateľ je oprávnený vrátiť ju Zhotoviteľovi v lehote splatnosti s upozornením na nesprávne a/alebo chýbajúce náležitosti a/alebo údaje. V takomto prípade dohodnutá doba splatnosti začne plynúť až od doručenia opravenej (správnej) faktúry Objednávateľovi.

**Článok VII.**

**ĎALŠIE PRÁVA A POVINNOSTI ZMLUVNÝCH STRÁN**

* 1. Práva a povinnosti Objednávateľa:
1. Objednávateľ je oprávnený kontrolovať vykonávanie Diela v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ bezodkladne odstránil na vlastné náklady vady vzniknuté vadnou realizáciou Diela a ďalej ho zhotovoval riadne.
2. Objednávateľ je povinný informovať Zhotoviteľa o prekážkach, resp. iných okolnostiach, ktoré môžu brániť Zhotoviteľovi riadne plniť predmet Zmluvy.
3. Objednávateľ má právo používať Dielo v súlade s podmienkami tejto Zmluvy.
	1. Práva a povinnosti Zhotoviteľa:
4. Zhotoviteľ sa zaväzuje, že vykoná Dielo podľa podmienok dohodnutých v tejto Zmluve. Zhotoviteľ je plne zodpovedný za výkony, opomenutia alebo zlyhanie svojich subdodávateľov rovnako ako za vlastné výkony a práce.
5. Zhotoviteľ je povinný vykonať a dodať Dielo na vlastné náklady, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v Zmluve a zodpovedá za kvalitu ním vykonaného a dodaného Diela.
6. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom, ak Zhotoviteľ mohol túto nevhodnosť zistiť pri vynaložení odbornej spôsobilosti. Zhotoviteľ nezodpovedá za škodu, ktorá vznikla v dôsledku vadného zadania zo strany Objednávateľa, ak Zhotoviteľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
7. Ak Zhotoviteľ zistí skryté prekážky na mieste, kde má Dielo, resp. časť Diela vykonať a tieto mu v tom bránia, je povinný ihneď takéto prekážky oznámiť Objednávateľovi.
8. Zhotoviteľ zodpovedá za bezpečnosť a ochranu zdravia všetkých svojich zamestnancov a spolupracujúcich osôb pri plnení tejto Zmluvy a vykoná také bezpečnostné opatrenia, aby nedošlo k ohrozeniu týchto osôb. Zhotoviteľ zabezpečí vo svojej réžii svojich zamestnancov osobnými ochrannými pomôckami pre ochranu zdravia. Odborné práce (montáž) musia byť vykonané len pracovníkmi Zhotoviteľa alebo ním poverenými osobami, ktorí majú príslušnú kvalifikáciu na vykonanie týchto prác.
9. Zhotoviteľ sa zaväzuje zabezpečiť od svojich zamestnancov a/alebo subdodávateľov podieľajúcich sa na plnení tejto Zmluvy, riadne plnenie všetkých povinností, ktoré sa v zmysle Zmluvy na nich vzťahujú, najmä nasledovných povinností:

1. dodržiavanie ochrany údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného alebo obdobného pomeru.

2. zachovávať mlčanlivosť o osobných údajoch, s ktorými počas výkonu prác pre Objednávateľa prišli do styku, okrem prípadov, v ktorých to umožňuje zákon.

1. Oprávnená osoba Zhotoviteľa je povinná spresniť deň a hodinu dodania Diela, resp. časti Diela telefonicky a správou zaslanou elektronickou poštou minimálne dva (2) pracovné dni pred jeho dodaním. Oprávnená osoba Objednávateľa potvrdí termín dodania písomne.
2. Zhotoviteľ (vrátane subdodávateľov) je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti tejto Zmluvy, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a poskytnúť im riadne a včas všetku potrebnú súčinnosť.
	1. Zmluvné strany sa pri realizácii Diela zaväzujú poskytovať si vzájomnú súčinnosť, ktorou sa pre účely tejto Zmluvy rozumie taká súčinnosť Zmluvných strán, ktorá je nevyhnutná a náležitá pre riadne plnenie tejto Zmluvy, a ktorá spočíva najmä v:
3. poskytnutí všetkých potrebných informácií zo strany Objednávateľa, ktoré môžu byť oprávnene požadované zo strany Zhotoviteľa za účelom riadneho plnenia predmetu tejto Zmluvy,
4. umožnení prístupu k hardvérovému a softvérovému vybaveniu Objednávateľa v rozsahu potrebnom k vykonaniu Diela, vrátane diaľkového prístupu,
5. ďalšej súčinnosti, ktorá sa preukáže ako účelná a potrebná pre plnenie predmetu tejto Zmluvy.

**Článok VIII.**

**SUBDODÁVKY**

* 1. Ak má Zhotoviteľ v úmysle zadať vykonanie Diela, resp. časti Diela ďalším čiastkovým zhotoviteľom (ďalej len „**subdodávateľ**“), a to buď v celom rozsahu alebo čiastočne, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám.
	2. V prílohe č. 4 tejto Zmluvy sú uvedené údaje o všetkých známych subdodávateľoch Zhotoviteľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. Zhotoviteľ je oprávnený zmeniť subdodávateľa iba s predchádzajúcim súhlasom Objednávateľa. Zhotoviteľ je povinný Objednávateľovi oznámiť akúkoľvek zmenu údajov u subdodávateľoch, uvedených v prílohe č. 4 tejto Zmluvy, a to bezodkladne.
	4. V prípade zmeny subdodávateľa je Zhotoviteľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Zhotoviteľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	5. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	6. Zhotoviteľ je povinný na plnenie tejto Zmluvy použiť technikov, ktorých uviedol Objednávateľovi pred uzavretím tejto zmluvy ako osoby určené na plnenie zmlluvy, a to počas celej doby trvania Zmluvy. Zoznam technikov podľa predchádzajúcej vety tvorí ako príloha č. 3 neoddeliteľnú súčasť tejto Zmluvy, pričom Zhotoviteľ je povinný tento zoznam aktualizovať, a to po predchádzajúcom schválení zmeny technika zo strany Objednávateľa v zmysle nasledujúceho bodu tohto článku Zmluvy. Aktuálny zoznam technikov je Zhotoviteľ povinný zaslať Objednávateľovi elektronicky bezodkladne po schválení zmeny.
	7. Zhotoviteľ je povinný vyžiadať si vopred písomný súhlas Objednávateľa, týkajúci sa zmeny technikov, ktorých používa na realizáciu tejto Zmluvy, pričom Objednávateľ súhlas bez závažného a opodstatneného dôvodu neodoprie. V prípade, ak niektorý z technikov ukončí spoluprácu so Zhotoviteľom, v prípade úmrtia technika alebo v inom relevantnom prípade, ktorý zabraňuje technikovi riadne vykonávať plnenie tejto Zmluvy, je Zhotoviteľ povinný o tejto skutočnosti bez zbytočného odkladu písomne informovať Objednávateľa. Zhotoviteľ sa zaväzuje, že bude mať na realizáciu plnenia k dispozícii minimálne taký počet technikov, aký bol stanovený v rámci podmienok vo Verejnom obstarávaní k predmetu tejto Zmluvy. Pri zmene technika, musí tento technik spĺňať minimálne požiadavky stanovené Objednávateľom v Súťažných podkladoch vo Verejnom obstarávaní, ktorého výsledkom je táto Zmluva. Žiadosť o písomný súhlas pri zmene technika predloží Zhotoviteľ v písomnej forme spolu s dokladmi preukazujúcimi splnenie predmetných minimálnych požiadaviek na technikov pred ich nástupom na výkon činností podľa tejto Zmluvy. Po kladnom stanovisku Objednávateľa môže príslušný technik začať vykonávať príslušné činnosti v rámci plnenia tejto Zmluvy.
	8. Zhotoviteľ je povinný na žiadosť Objednávateľa preukázať, že na plnení predmetu zákazky sa podieľajú osobne iba technici v zmysle prílohy č. 3 tejto Zmluvy. V prípade ak sa niektorý z technikov podľa prílohy č. 3 tejto Zmluvy priamo a osobne nepodieľa na plnení tejto Zmluvy, má Objednávateľ nárok na zmluvnú pokutu vo výške 10.000 EUR (slovom: desaťtisíc euro) za každé jednotlivé porušenie Zmluvy
	9. Pre zamedzenie pochybností, v prípade aktualizácie prílohy č. 4 tejto Zmluvy, t. j. zmena údajov o Subdodávateľoch, resp. zmena a/alebo doplnenie Subdodávateľa, ako ani v prípade aktualizácie prílohy č. 3 tejto Zmluvy, t. j. zmena údajov o technikoch, resp. zmena a/alebo doplnenie technika, nie je potrebné vyhotoviť dodatok k tejto Zmluve.

**Článok IX.**

**AUTORSKÉ PRÁVA**

* 1. Zmluvné strany vyhlasujú, že pokiaľ príslušné všeobecne záväzné právne predpisy platné na území SR neustanovia inak, výsledky činnosti Zhotoviteľa podľa Zmluvy nebudú predmetom práva duševného vlastníctva. Ak v zmysle platných všeobecne záväzných právnych predpisov Slovenskej republiky výsledok činnosti Zhotoviteľa podľa Zmluvy bude chránený ako autorské dielo alebo iný predmet duševného vlastníctva, momentom prevzatia plnenia Objednávateľom, Zhotoviteľ poskytuje Objednávateľovi v neobmedzenom rozsahu nevýhradný súhlas na akékoľvek všeobecne záväznými právnymi predpismi dovolené použitie tohto autorského diela po dobu trvania autorských práv (ďalej len „**licencia**“). Odplata za poskytnutie takejto nevýhradnej licencie bude zahrnutá v cene daného plnenia. Objednávateľ v rozsahu licencie je oprávnený udeliť tretím osobám sublicenciu, ako aj postúpiť ich na tretiu osobu. Za nároky tretích osôb z dôvodu prevodu licenčných práv na Objednávateľa zodpovedá Zhotoviteľ.
	2. Na (i) softvérové produkty tretích strán, ktoré sú dostupné na trhu ako tzv. štandardný softvér (resp. aj tzv. krabicový softvér - ako napr. systémový softvér, operačný systém a pod.), a (ii) na SW poskytnutý Zhotoviteľom vo forme existujúceho SW riešenia, ktoré nebolo vytvorené Zhotoviteľom na základe tejto Zmluvy pre Objednávateľa, sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu alebo Zhotoviteľa, pričom Zhotoviteľ sa v rámci plnenia predmetu tejto Zmluvy zaväzuje pre Objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto Zmluvy.

**Článok X.**

**ZODPOVEDNOSŤ ZA VADY A SERVISNÁ PODPORA**

* 1. Servisnú podporu pre Dielo, resp. pre jednotlivú časť Diela poskytuje Zhotoviteľ podľa detailnej špecifikácie a v časoch, ktoré sú uvedené v prílohe č. 1 tejto Zmluvy (ďalej len „**Servisná podpora**“). Servisnú podporu poskytuje Zhotoviteľ v trvaní 36 mesiacov, a to odo dňa podpísania Preberacieho protokolu.
	2. Dokladom o poskytnutí Servisnej podpory je evidencia vedená v elektronickom systéme Objednávateľa pre správu požiadaviek.
	3. Počas obdobia poskytovania Servisnej podpory Zhotoviteľ garantuje plnohodnotnú prevádzku a bezchybnú funkčnosť Diela, častí Diela a jeho jednotlivých komponentov. Takáto funkčnosť je predpokladom riadneho plnenia Zmluvy.
	4. Servisná podpora sa nevzťahuje na chyby Diela vzniknuté v dôsledku vyššej moci, preukázateľného neodborného a nedbalého zaobchádzania a preukázateľného porušenia prevádzkových podmienok výrobcu zo strany Objednávateľa, alebo zo strany tretích osôb.
	5. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za neposkytnutie plnení z dôvodu vyššej moci trvá iba po dobu pôsobenia vyššej moci. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy.
	6. Reklamáciu vady Diela, resp. časti Diela je Objednávateľ povinný realizovať písomne (najmä e-mail), pričom táto bude obsahovať dátum a čas jej výskytu, dátum a čas nahlásenia, popis vady vrátane chybových hlásení, ako aj meno, priezvisko a kontakt na pracovníka zodpovedného za prevádzku Diela zo strany Objednávateľa. Reklamácia sa bude uplatňovať na kontaktných údajoch Zhotoviteľa uvedených v záhlaví tejto Zmluvy.
	7. Zhotoviteľ je povinný reagovať na reklamáciu vady Diela a kontaktovať Objednávateľa do štyridsaťosem (48) hodín od prijatia reklamácie a dohodnúť s Objednávateľom spôsob a primeranú lehotu odstránenia vady. Zhotoviteľ sa zaväzuje bezodplatne odstrániť reklamovanú vadu v čo najkratšom možnom čase, najneskôr do tridsiatich (30) dní od jej nahlásenia Objednávateľom.

**Článok XI.**

**SANKCIE**

* 1. Objednávateľ je oprávnený požadovať od Zhotoviteľa zaplatenie zmluvnej pokuty v prípade omeškania s odovzdaním Diela podľa článku III. bod 3.1 tejto Zmluvy vo výške 0,05 % z celkovej ceny Diela v zmysle prílohy č. 2 tejto Zmluvy za každý aj začatý deň omeškania.
	2. Objednávateľ je oprávnený požadovať od Zhotoviteľa zaplatenie zmluvnej pokuty v prípade porušenia povinnosti podľa článku II. bod 2.2 tejto Zmluvy vo výške 10 000 EUR.
	3. Objednávateľ je oprávnený požadovať od Zhotoviteľa zaplatenie zmluvnej pokuty v prípade jeho omeškania s odstránením vady Diela v lehote podľa čl. X. bod 10.7 tejto Zmluvy.
	4. Zhotoviteľ je oprávnený uplatniť si u Objednávateľa zaplatenie zákonných úrokov z dlžnej sumy, s ktorou je Objednávateľ v omeškaní.
	5. Zmluvné strany sa zaväzujú uhradiť preukázateľnú skutočnú škodu, ktorá vznikne druhej Zmluvnej strane v prípade nedodržania podmienok uvedených v tejto Zmluve, ako aj porušením zákona a iných všeobecne záväzných právnych predpisov, a to maximálne do výšky 100 % hodnoty plnenia Zmluvy, pričom Zmluvné strany vyhlasujú, že škoda vo výške 100 % hodnoty tejto Zmluvy je maximálnou sumou, ktorú je možné ako dôsledok porušenia povinností v súvislosti s touto Zmluvou predvídať a/alebo ktorú je možné predvídať s prihliadnutím na všetky skutočnosti, ktoré sú v čase podpísania tejto Zmluvy Zmluvným stranám známe alebo by mali byť známe pri obvyklej starostlivosti.
	6. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

**Článok XII.**

**ĎALŠIE DOJEDNANIA**

* 1. Zmluvné strany sa dohodli, že všetky skutočnosti, ktoré sa v súvislosti s plnením tejto Zmluvy navzájom o druhej Zmluvnej strane dozvedia, sa považujú za dôverné. Zmluvné strany sa zároveň zaväzujú, že dôverné informácie neodhalia tretej strane bez vopred daného písomného súhlasu druhej Zmluvnej strany. Záväzok mlčanlivosti Zmluvných strán platí aj po skončení Zmluvy. Záväzok mlčanlivosti neplatí, ak povinnosť zverejnenia informácií vyplýva zo všeobecne záväzných právnych predpisov platných na území SR.
	2. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci Zhotoviteľ podľa predchádzajúcej vety je oprávnený vykonávať fakturáciu ceny v mene Zhotoviteľov, a tiež je za Zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

**Článok XIII.**

**OPCIA**

1. Zmluvné strany sa dohodli, že Objednávateľ je oprávnený počas trvania tejto Zmluvy uplatniť opciu na poskytnutie plnenia podľa bodu 1.4 Opisu predmetu zákazky - Požiadavky na rozšírenie kapacity Operatívneho úložiska s analytickými funkcionalitami prílohy č. 1 tejto Zmluvy (ďalej len „**Opčné plnenie**"). Objednávateľ je oprávnený, nie povinný požadovať poskytnutie Opčného plnenia. Opčné plnenie sa Zhotoviteľ zaväzuje poskytnúť Objednávateľovi na základe požiadavky Objednávateľa na poskytnutie Opčného plnenia (ďalej len „**Požiadavka na poskytnutie Opčného plnenia**“), ktorú doručí Objednávateľ Zhotoviteľovi písomne najneskôr do uplynutia 12 mesiacov odo dňa nadobudnutia účinnosti tejto Zmluvy. Ak Požiadavka na poskytnutie Opčného plnenia nebude Objednávateľom uplatnená v lehote podľa predchádzajúcej vety, márnym uplynutím tejto lehoty sa považuje Opčné plnenie za neuplatnené. Na vykonanie Opčného plnenia sa primerane použijú ustanovenia tejto Zmluvy vzťahujúce sa na Dielo.

**Článok XIV.**

**UKONČENIE ZMLUVY**

* 1. Táto Zmluva môže byť skončená písomnou dohodou Zmluvných strán alebo písomným odstúpením zo strany tej Zmluvnej strany, ktorej to umožňuje zákon alebo táto Zmluva a výlučne z dôvodov, ktoré stanovuje zákon (najmä podľa § 19 zákona č. 343/2015 Z. z.) alebo táto Zmluva.
	2. Od Zmluvy môže ktorákoľvek zo Zmluvných strán písomne odstúpiť v prípadoch podstatného porušenia Zmluvy.
	3. Na účely tejto Zmluvy sa za podstatné porušenie Zmluvy Zhotoviteľom, kedy je Objednávateľ oprávnený od Zmluvy odstúpiť, považuje:
1. ak je Zhotoviteľ v omeškaní s riadnym a včasným dodaním Diela tak, ako to určuje táto Zmluva o viac ako 60 dní,
2. Zhotoviteľ je v úpadku alebo ak je na majetok Zhotoviteľa začatá exekúcia,
3. proti Zhotoviteľovi bol podaný návrh na vyhlásenie konkurzu alebo návrh na povolenie reštrukturalizácie,
4. Zhotoviteľ vstúpil do likvidácie, prerušil alebo skončil svoju podnikateľskú činnosť;
5. Zhotoviteľ koná v rozpore s touto Zmluvou, všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni;
6. Zhotoviteľ alebo jeho štatutárny zástupca je právoplatne odsúdený za trestný čin súvisiaci s výkonom jeho činnosti, alebo podnikaním,
7. Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora;
8. v čase uzavretia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) zákona č.343/2015 Z. z.
9. Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
	1. Zhotoviteľ je oprávnený od Zmluvy písomne odstúpiť, ak je Objednávateľ v omeškaní s úhradou faktúry o viac ako 60 kalendárnych dní od nadobudnutia termínu splatnosti faktúry a túto neuhradí ani na písomnú výzvu Zhotoviteľa doručenú Objednávateľovi.
	2. Odstúpením od Zmluvy nie sú dotknuté ustanovenia týkajúce sa ochrany informácií, voľby práva a riešenia sporov. Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. Ohľadom plnení, ktoré neboli riadne ukončené ku dňu zániku Zmluvy, pripraví Zhotoviteľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody Zmluvných strán.

**Článok XV.**

**ZÁVEREČNÉ USTANOVENIA**

* 1. Akékoľvek zmeny a/alebo doplnenia tejto Zmluvy sa môžu vykonať iba na základe dohody obidvoch Zmluvných strán, a to vo forme písomných a očíslovaných dodatkov k Zmluve podpísaných oprávnenými zástupcami oboch Zmluvných strán.
	2. Uzavretý dodatok musí byť v súlade s platným zákonom č. 343/2015 Z. z.. Zhotoviteľ je v prípade potreby povinný požiadať Objednávateľa písomne o zmenu Zmluvy, navrhovanú zmenu riadne zdôvodniť a navrhnúť text zmeny Zmluvy. Objednávateľ posúdi navrhovanú zmenu Zmluvy a najneskôr do 30 dní odo dňa obdržania žiadosti sa rozhodne, či prijme navrhovanú zmenu Zmluvy. Ak je zmena Zmluvy spôsobená neplnením alebo porušením Zmluvy Zhotoviteľom, všetky dodatočné výdavky spojené s touto zmenou znáša Zhotoviteľ.
	3. Práva a povinnosti Zmluvných strán, ktoré nie sú výslovne upravené v tejto Zmluve, sa riadia príslušnými ustanoveniami Obchodného zákonníka a iných všeobecne záväzných právnych predpisov Slovenskej republiky.
	4. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami štatutárnych zástupcov oboch Zmluvných strán. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté z tejto Zmluvy budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	5. Zhotoviteľ nie je oprávnený postúpiť akékoľvek svoje práva (pohľadávky) alebo povinnosti vyplývajúce z tejto Zmluvy bez predchádzajúceho písomného súhlasu Objednávateľa.
	6. Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
	7. Zmluva je vyhotovená v šiestich (6) rovnopisoch s platnosťou originálu v slovenskom jazyku, z toho štyri (4) obdrží Objednávateľ a dva (2) Zhotoviteľ.
	8. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	9. Neoddeliteľnú súčasť tejto Zmluvy tvorí:

- príloha č. 1 - Opis predmetu zákazky

- príloha č. 2 - Štruktúrovaný rozpočet ceny

- príloha č. 3 - Zoznam technikov

- príloha č. 4 - Zoznam subdodávateľov

* 1. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak súhlasu ju podpísali.

V ........................ dňa ................ V ........................ dňa ................

Objednávateľ: Zhotoviteľ:

SR zastúpená Ministerstvom vnútra Slovenskej republiky [•]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[•][•]